**Samostatný učiteľ druhého stupňa základnej školy**

**Meno a priezvisko :**

**Platnosť od :**

**Požadovaný stupeň vzdelania: vysokoškolské vzdelanie druhého stupňa**

**Kompetenčný profil**

|  |  |  |
| --- | --- | --- |
| **Oblasti** | **Kompetencie** | **Poznámky** |
| 1. **Žiak** | * 1. Identifikovať vývinové a individuálne charakteristiky žiaka   2. Identifikovať psychologické a sociálne faktory učenia sa žiaka   3. Identifikovať sociokultúrny kontext vývinu žiaka |  |
| 1. **Výchovno-vzdelávací proces** | * 1. Ovládať obsah a didaktiku vyučovacích predmetov   2. Plánovať a projektovať vyučovanie   3. Realizovať vyučovanie   4. Hodnotiť priebeh a výsledky vyučovania a učenia sa žiaka |  |
| 1. **Profesijný rozvoj** | * 1. Plánovať a realizovať svoj profesijný rast a sebarozvoj   2. Stotožniť sa s profesijnou rolou a školou |  |

**Oblasť 1. Žiak**

|  |  |  |
| --- | --- | --- |
| **Kompetencia: 1.1 Identifikovať vývinové a individuálne charakteristiky žiaka** | | **Poznámky** |
| *Požadované vedomosti* | * poznať zákonitosti psychického vývinu a osobitosti žiaka príslušného vekového obdobia * poznať metódy a nástroje identifikácie vývinových a individuálnych charakteristík žiaka |  |
| *Požadované spôsobilosti* | * identifikovať individuálne charakteristiky žiaka |  |
| *Preukázanie kompetencií* | * používa vhodné, overené (odporúčané) metódy (pozorovanie, rozhovor a pod.) na posúdenie kognitívnych, sociálnych, morálnych a charakterových vlastností žiaka * interpretuje výsledky pedagogickej diagnostiky a vyvodí závery na optimalizáciu vyučovacích stratégií |  |
| **Kompetencia: 1.2 Identifikovať psychologické a sociálne faktory učenia sa žiaka** | | **Poznámky** |
| *Požadované vedomosti* | * poznať štýly učenia sa žiakov * poznať metódy a nástroje identifikácie faktorov učenia sa žiaka |  |
| *Požadované spôsobilosti* | * identifikovať učebný štýl a individuálne výchovno-vzdelávacie potreby žiakov (intaktní žiaci, žiaci so špeciálnymi potrebami) * identifikovať individuálne charakteristiky žiaka |  |
| *Preukázanie kompetencií* | * používa vhodné, overené (odporúčané) metódy a nástroje na posúdenie: * poznávacích schopností žiaka (učebné stratégie, štýl učenia sa a pod.), * motivácie k učeniu (vrátane príčin nedostatočnej motivácie, nezáujmu a pod.), * individuálnych vzdelávacích potrieb žiakov v sociálnej skupine (napr. v triede, krúžku, učebnej skupine) * interpretuje výsledky pedagogickej diagnostiky a vyvodí závery na optimalizáciu vyučovacích stratégií |  |
| **Kompetencia: 1.3 Identifikovať sociokultúrny kontext vývinu žiaka** | | **Poznámky** |
| *Požadované vedomosti* | * poznať odlišnosti kultúr v multikultúrnom prostredí a ich vplyv na osobnosť žiaka * poznať metódy a nástroje zisťovania individuálnych charakteristík žiaka vychádzajúcich z jeho sociokultúrneho prostredia (sociálne znevýhodneného prostredia) |  |
| *Požadované spôsobilosti* | * identifikovať charakteristiky žiaka vyplývajúce z jeho sociokultúrneho prostredia |  |
| *Preukázanie kompetencií* | * používa vhodné, overené (odporúčané) metódy a nástroje (rozhovor, dotazník pre zákonného zástupcu, analýza osobného spisu žiaka a pod.) na posúdenie vplyvov sociokultúrneho prostredia na vývin žiaka * interpretuje výsledky pedagogickej diagnostiky a vyvodí závery pre optimalizáciu vyučovacích stratégií |  |

**Oblasť 2. Výchovno-vzdelávacia činnosť**

|  |  |  |
| --- | --- | --- |
| **Kompetencia: 2.1 Ovládať obsah a didaktiku vyučovacích predmetov** | | **Poznámky** |
| *Požadované vedomosti* | * mať vedomosti a zručnosti zo svojho odboru vrátane interdisciplinárnych väzieb a reflexie rozvoja príslušných vedných odborov * poznať metodológiu pedagogického výskumu * orientovať sa v pedagogickej dokumentácii, ďalšej dokumentácii, ostatných koncepčných a strategických dokumentoch a materiáloch školy * poznať obsah školského vzdelávacieho programu |  |
| *Požadované spôsobilosti* | * spolupracovať na aktualizácii školského vzdelávacieho programu v príslušnej vzdelávacej oblasti * vybrať obsah v súlade s požadovanými a očakávanými edukačnými cieľmi a obohacovať ho o školské a regionálne špecifiká * spôsobilosť psychodidaktickej analýzy obsahu * identifikovať a preskúmať spojenia vo vnútri a medzi predmetmi alebo oblasťami učebných osnov * realizovať akčný výskum |  |
| *Preukázanie kompetencií* | * spolupracuje pri tvorbe učebných osnov predmetov, ktoré vyučuje, t. j. transformuje ciele, výkonový a obsahový štandard a učebný obsah predmetov zo štátneho vzdelávacieho programu do školského vzdelávacieho programu * didakticky spracováva poznatky príslušných vedeckých, umeleckých, športových odborov a začleňuje ich do učebných osnov vyučovacích predmetov v školskom vzdelávacom programe |  |
| **Kompetencia: 2.2 Plánovať a projektovať vyučovanie** | | **Poznámky** |
| *Požadované vedomosti* | * poznať teoretické východiská plánovania a projektovania výchovno-vzdelávacej činnosti |  |
| *Požadované spôsobilosti* | * plánovať a projektovaťvýchovno-vzdelávaciu činnosť v súlade so školským vzdelávacím programom a  individuálnymi potrebami žiakov * vymedziť ciele učenia sa žiakov orientované na rozvoj ich kompetencií a formulovať ich v podobe učebných požiadaviek * uskutočniť didaktickú analýzu učiva – rozložiť obsah učiva na základné prvky (fakty, pojmy, vzťahy, postupy) * vybrať základné a rozvíjajúce učivo v kontexte s edukačnými cieľmi a individuálnymi potrebami žiakov * navrhnúť učebné činnosti, úlohy pre žiakov a kritériá úspešnosti žiakov v riešení úloh v súlade s cieľmi a obsahom učiva * vytvoriť individuálny výchovno-vzdelávací plán pre žiakov so špeciálnymi výchovno-vzdelávacími potrebami * využívať a vytvárať materiálne a technické zázemie výchovno-vzdelávacej činnosti * akceptovať aktivitu a tvorivosť žiakov pri plánovaní výchovno-vzdelávacej činnosti |  |
| *Preukázanie kompetencií* | * vytvára tematické výchovno-vzdelávacie plány v súlade s učebnými osnovami predmetu, výsledkami pedagogickej diagnostiky a  predchádzajúcej výučby * vytvára projekty vyučovacích jednotiek v súlade s tematickým výchovno-vzdelávacím plánom * spolupracuje s odborníkmi pri tvorbe individuálnych výchovno-vzdelávacích plánov pre žiakov so špeciálnymi výchovno-vzdelávacími potrebami * zapája žiakov do plánovania a prípravy výchovno-vzdelávacích aktivít (exkurzie, školské výlety a pod.) |  |
| **Kompetencia: 2.3 Realizovať vyučovanie** | | **Poznámky** |
| *Požadované vedomosti* | * poznať vyučovacie metódy a formy podporujúce aktívne učenie sa žiaka * poznať stratégie, metódy a formy rozvíjania gramotnosti žiaka (čitateľská, finančná, informačná a pod.) * poznať metódy a stratégie personálneho a sociálneho rozvoja žiaka * poznať riziká sociálno-patologických javov a možnosti primárnej prevencie a nápravy |  |
| *Požadované spôsobilosti* | * vybrať a využívať vyučovanie metódy a formy vzhľadom na výchovno-vzdelávacie ciele a individuálne výchovno-vzdelávacie potreby žiakov * riadiť učenie sa skupín a celých tried * navrhnúť účinnú stratégiu pre vyučovanie žiaka so vzdelávacími, výchovnými problémami, príp. talentovaného žiaka * efektívne komunikovať so žiakmi, ovplyvňovať pozitívnu klímu v triede a prostredie podnecujúce rozvoj osobnosti žiaka * flexibilne zmeniť naplánovanú činnosť vzhľadom sa aktuálnu situáciu v triede * rozpoznať sociálno-patologické prejavy správania sa žiakov * využívať aktivitu a tvorivosť žiakov pri realizácii vyučovacej hodiny |  |
| *Preukázanie kompetencií* | * rešpektuje dôstojnosť všetkých žiakov, uplatňuje jasné a zrozumiteľné pravidlá podporujúce dobré vzťahy a vzájomnú spoluprácu medzi žiakmi, žiakmi a učiteľom, učiteľom a zákonnými zástupcami žiakov * organizuje a zabezpečuje vyučovací proces s dôrazom na plnenie učebných úloh a pomáha žiakom plniť ciele výučby * podporuje, koordinuje a riadi aktívnu činnosť žiakov * používa diferencované úlohy a uplatňuje metódy a formy podporujúce učenie sa žiakov v triede vrátane žiakov zo špeciálnymi výchovno-vzdelávacími potrebami, v  súlade s cieľmi, učivom a výsledkami pedagogickej diagnostiky * cielene zaraďuje aktivity primárnej prevencie sociálno-patologických javov do vyučovania * zapája žiakov do riadenia výchovno-vzdelávacích aktivít (časti vyučovacej hodiny, dramatizácia a pod.) * reaguje na zmenené situácie v triede modifikáciou plánovaných činností * používa vhodné didaktické prostriedky a didaktickú techniku v súlade s cieľmi vyučovania |  |
| **Kompetencia: 2.4 Hodnotiť priebeh a výsledky vyučovania a učenia sa žiaka** | | **Poznámky** |
| *Požadované vedomosti* | * poznať teoretické východiská, spôsoby hodnotenia žiaka a ich psychodidaktické aspekty * poznať metodické pokyny týkajúce sa hodnotenia a klasifikácie žiakov |  |
| *Požadované spôsobilosti* | * stanoviť kritériá hodnotenia priebehu a výsledkov učenia sa žiaka * rozvíjať sebahodnotenie žiakov * hodnotiť žiakov vzhľadom na ich vývinové a individuálne charakteristiky * hodnotiť a klasifikovať žiaka bez predsudkov a stereotypov |  |
| *Preukázanie kompetencií* | * hodnotí splnenie cieľov podľa stanovených kritérií úspešnosti žiakov vzhľadom na ich vývinové a individuálne odlišnosti a možnosti * používa rôzne druhy, formy a spoľahlivé nástroje hodnotenia na základe znalosti psychodidaktických aspektov hodnotenia * rozvíja sebareflexiu, sebahodnotenie a vzájomné hodnotenie žiakov (kooperatívne metódy) v súlade s cieľmi, obsahom a úlohami * podporuje samostatnosť a zodpovednosť žiakov za výsledky ich činnosti * poskytuje žiakom priebežnú spätnú väzbu na zlepšenie ich výkonu a správania a vyhodnocuje jej účinnosť * pomáha žiakom pri výbere pozitívnych vzorov * oceňuje personálne a sociálne zručnosti žiaka * na základe priebežného hodnotenia a testovania poskytuje žiakom spoľahlivé celkové hodnotenie úrovne ich vedomostí, zručností a správania * využíva výsledky hodnotenia žiakov a hodnotenia vyučovania na ďalšie plánovanie výchovno-vzdelávacej činnosti |  |

**Oblasť 3. Profesijný rozvoj**

|  |  |  |
| --- | --- | --- |
| **Kompetencia: 3.1 Plánovať a realizovať svoj profesijný rast a sebarozvoj** | | **Poznámky** |
| *Požadované vedomosti* | * poznať svoje osobné dispozície, hodnoty, silné a slabé stránky a dokázať ich využiť v pedagogickej práci * poznať trendy vývoja spoločnosti a trendy v oblasti výchovy a vzdelávania * poznať systém kariérového rozvoja pedagogických zamestnancov a možnosti kariérového rastu |  |
| *Požadované spôsobilosti* | * stanoviť si ciele svojho profesijného rozvoja a realizovať ich |  |
| *Preukázanie kompetencií* | * diagnostikuje a  priebežne vyhodnocuje úroveň svojich profesijných, osobnostných a etických kompetencií * využíva diagnostiku, hodnotenie a spätnú väzbu od iných pre svoj ďalší profesijný rast a sebarozvoj * vypracuje a realizuje plán profesijného rozvoja * využíva možnosti kontinuálneho vzdelávania * reflektuje a hodnotí vlastnú pedagogickú činnosť |  |
| **Kompetencia: 3.2 Stotožniť sa s profesijnou rolou a školou** | | **Poznámky** |
| *Požadované vedomosti* | * poznať poslanie a ciele pedagogickej profesie a školy * poznať a rešpektovať východiská, princípy a prax profesijnej etiky |  |
| *Požadované spôsobilosti* | * stotožniť sa s poslaním, víziou a deklarovanými hodnotami školy * vystupovať ako reprezentant profesie a školy * stotožniť s rolou facilitátora, účinne komunikovať so sociálnymi partnermi školy |  |
| *Preukázanie kompetencií* | * v profesijnej činnosti vystupuje ako podporovateľ učenia sa žiakov, vzor hodnôt a  kultivovaného, etického správania * vystupuje ako reprezentant profesie a školy vo vzťahu k zákonným zástupcom a ďalším partnerom školy * dodržiava a rozvíja hodnotový systém školy a školského zariadenia |  |